Pakistan Republica Islamica del Pakistan اسلامی جمہوریۂ پاکستانIslami Jamhuriat Pakistan El Pakistan, ufisialmente la Republika Islamika del Pakistan , el xe un Stato de l'Asia meridional. El Pakistan el konfina ko l'Iran a sudovest, l'Afganistan a ovest, la Cina a nordest e l'India a est; el xe bagnà dal mar Arabego a sud. El xe nato inte el 1947, sevente l'indipendensa de l'India britanika. I musulmani no i volea vìvar inte un Stato a majoransa indù, donca i gà konvinto i inglesi a krear do Stati separà. A l'inissio el Pakistan el xera fato de do toki, distanti 1.800 kilometri e separài da l'India: quelo ocidental e kelo oriental. El Pakistan oriental, ritegnendose diskriminà, el se gà ribelà inte el 1971 fasendose jutar da l'India, e el gà dikiarà l'indipendensa kofà Bangladeš. El Pakistan el xe na federasion. El xe divixo in 4 province e 1 teritori; el aministra anca cofà teriotri, do aree inte el Kashmir. El xe un menbro inportante de l'Organizasion de la Conferensa Islamika. El Pakistan el xe anka una de le nasion ke le possiede uficialmente armi nukleari. Kon piassè de 150 milioni de abitanti, el xe el sesto Stato piassè popoloso del mondo, oltre ad èssar el secondo Stato musulmano pi grando al mondo dopo l'Indonesia.